Source: http://www.sodnapraksa.si/?q=id:2015081111430907&database%5BIESP%5D=IESP&_submit=i%C5%A1%C4%8Di&rowsPerPage=20&page=0&id=2015081111430907
Timestamp: 2020-02-21 06:57:19+00:00

Document:
VSL Sklep Cst 165/2019
ECLI:SI:VSLJ:2019:CST.165.2019
VSL00022548
Vesna Jenko (preds.), Renata Horvat (poroč.), Tadeja Zima Jenull
stečajni postopek - razdelitev stečajne mase - ugovor proti načrtu razdelitve - sklep o razdelitvi - pritožba zoper sklep o razdelitvi - nedovoljena pritožba - nedopustna pritožba zoper sklep o prvi razdelitvi
Upnik morebitne nepravilnosti pri razdelitvi razdelitvene mase lahko uveljavlja z ugovorom proti načrtu razdelitve. Upnik, ki ni vložil ugovora proti načrtu razdelitve razdelitvene mase, morebitnih nepravilnosti v zvezi z načrtom ne more uveljavljati šele v pritožbi zoper sklep o razdelitvi.
1. Sodišče prve stopnje je z izpodbijanim sklepom odločilo, da se prva splošna razdelitev opravi na podlagi končnega načrta prve splošne razdelitve z dne 17. 1. 2019 (r. 817), ki je sestavni del tega izreka in je objavljen hkrati z objavo tega sklepa.
2. Upnik N. d.o.o. je proti sklepu pravočasno vložil pritožbo iz vseh pritožbenih razlogov. Pritožbenemu sodišču predlaga, da pritožbi ugodi, izpodbijani sklep razveljavi in zadevo vrne sodišču prve stopnje v nov postopek.
4. Sodišče prve stopnje je navedlo, da je upravitelj v skladu s tretjim odstavkom 363. člena Zakona o finančnem poslovanju, postopkih zaradi insolventnosti in prisilnem prenehanju (ZFPPIPP) predložil posodobljeni končni seznam preizkušenih terjatev in načrt prve splošne razdelitve, ki ju je sodišče objavilo dne 11. 12. 2018. Ugotovilo je, da noben upnik ni vložil ugovora proti načrtu ter da je upravitelj izdelal končni načrt prve splošne razdelitve, ki je sestavni del izreka izpodbijanega sklepa (drugi odstavek v zvezi s 3. točko prvega odstavka 365. člena ZFPPIPP).
5. Sodišče s sklepom o prvi razdelitvi odloči o ugovorih proti načrtu prve razdelitve, odloči o odmeri sorazmernega dela nadomestila upravitelju iz 3. točke četrtega odstavka 103. člena ZFPPIPP ter določi končni načrt prve razdelitve. S pritožbo proti sklepu o prvi razdelitvi je dovoljeno izpodbijati samo odločitev o ugovorih proti načrtu prve razdelitve in končni načrt prve razdelitve v delu, v katerem je predmet teh ugovorov (prvi odstavek 366. člena ZFPPIPP).
6. Upnik torej morebitne nepravilnosti pri razdelitvi razdelitvene mase lahko uveljavlja z ugovorom proti načrtu razdelitve. Upnik, ki ni vložil ugovora proti načrtu razdelitve razdelitvene mase, morebitnih nepravilnosti v zvezi z načrtom ne more uveljavljati šele v pritožbi zoper sklep o razdelitvi.
7. Pritožbeno sodišče ugotavlja, da je bil načrt prve splošne razdelitve objavljen dne 11. 12. 2018, pritožnik pa ugovora proti načrtu ni vložil. Zato njegova pritožba, v kateri uveljavlja razloge, ki bi jih lahko uveljavljal v ugovoru proti načrtu prve splošne razdelitve, ni dovoljena. Pritožbeno sodišče jo je zato zavrglo (1. točka 365. člena ZPP v zvezi s prvim odstavkom 121. člena ZFPPIPP).
Zakon o finančnem poslovanju, postopkih zaradi insolventnosti in prisilnem prenehanju (2007) - ZFPPIPP - člen 366, 366/1
VSL sklep Cst 303/2013
VSL Sklep Cst 308/2017
VSL sklep Cst 225/2016
P2RvYy0yMDE1MDgxMTExNDMwOTA3

References: Sodišče 
 Sodišče 
 sodišče 
 Sodišče 
 sodišče 
 sodišče